ఐ.ఎన్.ఎస్. విక్రాంత్

ఐ.ఎన్.ఎస్. విక్రాంత్ (పూర్వపు పేరు HMS Hercules (R49))The State of War in South Asia by Pradeep Barua భారత నౌకాదళానికి చెందిన ఒక మెజెస్టిక్ వర్గానికి చెందిన తేలికపాటి విమాన వాహక నౌక. 

నౌక నిర్మాణ కార్యక్రమాన్ని విక్కర్స్ ఆర్మ్‌స్ట్రాంగ్ 1943 నవంబరు 12 న టైన్ లో చేపట్టారు.Pink ice: Britain and the South Atlantic Empire By Klaus Dodds 1945 సెప్టెంబరు 22 లో నౌక జలప్రవేశం చేసింది.  

 చరిత్ర 
రెండవ ప్రపంచ యుద్ధం సమయంలో బ్రిటిషు రాయల్ నేవీ కోసం HMS హెర్క్యులస్‌గా ఈ ఓడ నిర్మాణం మొదలైంది. కానీ యుద్ధం ముగియడంతో నిర్మాణాన్ని ఆపివేసారు. 1957 లో భారతదేశం ఈ అసంపూర్ణ వాహక నౌకను కొనుగోలు చేసింది. 1961లో నిర్మాణం పూర్తయింది. విక్రాంత్, భారత నావికాదళపు తొలి విమాన వాహక నౌకగా ప్రారంభించబడింది. 1971 భారత పాకిస్తాన్ యుద్ధం సమయంలో తూర్పు పాకిస్తాన్ నౌకాదళ దిగ్బంధనాన్ని అమలు చేయడంలో ఇది కీలక పాత్ర పోషించింది. తరువాతి సంవత్సరాలలో, ఓడ ఆధునిక విమానాలు దిగేలా దీనికి పెద్ద పునర్నిర్మాణం చేసారు. 1997 జనవరిలో దీన్ని సేవ నుండి తప్పించి, నిలిపివేసారు. 2012 వరకు ముంబై లోని నావల్ డాక్స్‌లో మ్యూజియం షిప్‌గా భద్రపరచారు. అయితే దీని నిర్వహణకు తగు నిధులను మహారాష్ట్ర ప్రభుత్వం కేటాయించనందున మ్యూజియాన్ని మూసేసారు. 2014 జనవరిలో ఈ ఓడను ఆన్‌లైన్ వేలం ద్వారా రూ 60 కోట్లకు విక్రయించారు. సుప్రీంకోర్టు తుది అనుమతి తర్వాత 2014 నవంబరు 22 న నౌకను విడగొట్టి చెత్త కింద మార్చేయడం మొదలైంది.

 ఇవీ చూడండి 
 భారత నావికా దళం
 విమాన వాహక నౌకల జాబితా
 ఐ.ఎన్.ఎస్. విరాట్
 ఐ.ఎన్.ఎస్. విక్రమాదిత్య
 కొత్త ఐ.ఎన్.ఎస్. విక్రాంత్ (2013): భారత్ దేశీయంగా నిర్మిస్తున్న విమాన వాహక నౌక

 మూలాలు 

 బయటి లింకులు 
 Bharat Rakshak's note on the INS Vikrant
 Operations aboard the INS Vikrant in the Bay of Bengal - Article on the 1971 war ops as published in an anniversary online paper The Liberation Times.
 Video of INS Vikrant operations.

వర్గం:భారతీయ యుద్ధనౌకలు
వర్గం:విమాన వాహక నౌకలు